Τζέιμς Μισέλ

Ο Τζέιμς Μισέλ ή Τζέιμς Μίτσελ (από την αγγλική γλώσσα, James Alex Michel, 1944-) είναι πολιτικός που υπηρέτησε ως πρόεδρος των Σεϋχελλών από το 2004 ως το 2016. Υπηρέτησε επίσης ως αντιπρόεδρος της χώρας από το 1996 έως το 2004.

 Πολιτική καριέρα 
Γεννήθηκε στις 16 Αυγούστου του 1944. Ξεκίνησε την καριέρα του ως δάσκαλος και έπειτα ακολούθησε στρατιωτική καριέρα. Το 1976 έγινε μέλος του κόμματος του Ρενέ. Υποστήριξε το πραξικόπημα εναντίον του προέδρου Τζέιμς Μάντσαμ το 1977 και στη συνέχεια κατείχε καίριες υπουργικές θέσεις. Τέθηκε στο τιμόνι της οικονομίας της χώρας. Συνετέλεσε στον εκδημοκρατισμό της χώρας, ο οποίος ξεκίνησε έπειτα από τις εκλογές του 1993. Την ίδια χρονιά αποστρατεύτηκε με το βαθμό του συνταγματάρχηBBC, Προφίλ: Σεϋχέλλες. Από το 1996 έως το 2004 κατείχε το αξίωμα του αντιπροέδρου.

 Πρόεδρος 
Έγινε πρόεδρος της χώρας στις 14 Απριλίου του 2004, διαδεχόμενος τον Φρανς-Αλμπέρ Ρενέ, ο οποίος αποχώρησε από την προεδρία. Κέρδισε τις προεδρικές εκλογές της 28-30 Ιουλίου 2006, με το κόμμα Προοδευτικό Μέτωπο του Λαού των Σεϋχελλών (SPPF), καθώς έλαβε 53,7% έναντι 45,7% για τον κύριο αντίπαλό του, Γουάβελ Ραμκαλάουαν (SNP, Εθνικό Κόμμα των Σεϋχελλών) και 0,5% για τον ανεξάρτητο υποψήφιο Φιλίπ ΜπουγιέBBC News, Seychelles head wins re-election, 31 Ιουλίου 2006.. Ορκίστηκε πρόεδρος για νέα θητεία την 1η Αυγούστου του 2006.Tanya Salseth-Feau, "Seychelles Inaugurates President-Elect James Michel" , usinfo.state.gov, 2 Αυγούστου 2006. Το κόμμα του Μισέλ κέρδισε επίσης τις βουλευτικές εκλογές το 2007, εξασφαλίζοντας 23 επί συνόλου 34 εδρών στην Εθνοσυνέλευση.

 Επανεκλογή 2011 
Ο Μίτσελ εξασφάλισε την επανεκλογή του, έπειτα από την τριήμερη ψηφοφορία στις προεδρικές εκλογές του 2011. Ειδικότερα, κέρδισε ποσοστό 55% έναντι 41% για τον κυριότερο αντίπαλό του, Ραμκαλάουαν, παρά τις καταγγελίες για εξαγορά ψήφων.Reuters , Seychelles' Michel wins 55 pct of presidential vote, 22 Μαΐου 2011.

 Επανεκλογή 2015 
Ο Μίτσελ προηγήθηκε με ποσοστό 47,76% στον πρώτο γύρο των προεδρικών εκλογών του 2015, που διεξήχθησαν στις 3-5 Δεκεμβρίου. Για πρώτη φορά στην εκλογική ιστορία της χώρας χρειάστηκε να γίνει και δεύτερος γύρος, καθώς ο αντίπαλος του Μισέλ, Γουάβελ Ραμκαλάουαν, ήρθε 2ος με ποσοστό 33,93%.
Seychelles heads for an election run-off, Al Jazeera,  6 Δεκεμβρίου 2015. Ο Μισέλ επανεξελέγη στον δεύτερο γύρο (16-18 Δεκεμβρίου), επικρατώντας του Ραμκαλάουαν με διαφορά μόλις 193 ψήφων.Seychelles president re-elected, opposition cries foul  Reuters, 19 Δεκεμβρίου 2015 Ο Ραμκαλάουαν κατήγγειλε ότι έγιναν πολλές παρατυπίες, συμπεριλαμβανομένης της εξαγοράς ψήφων. Ο Μισέλ ορκίστηκε για νέα θητεία, στις 20 Δεκεμβρίου 2015.Seychelles President James Michel sworn into office, sets 100 days to address 'urgent priorities' - See more at: http://www.seychellesnewsagency.com/articles/4313/Seychelles+President+James+Michel+sworn+into+office%2C+sets++days+to+address+%27urgent+priorities%27#sthash.W02bQmYC.dpuf, Seychelles News Agency, 20 Δεκεμβρίου 2015.

Στις 27 Σεπτεμβρίου 2016 ο Μισέλ ανακοίνωσε την παραίτησή του, σε ισχύ από τις 16 Οκτωβρίου, παραδίδοντας την εξουσία στον αντιπρόεδρο Ντάνι Φορ. Η απόφαση έγινε ταυτόχρονα με τη διεξαγωγή των βουλευτικών εκλογών, στις οποίες κέρδισε η αντιπολίτευση.Sharon Uranie, "Seychelles President Michel to step down in October, says time has come for a new leader", Seychelles News Agency, 27 Σεπτεμβρίου 2016.

 Παραπομπές 

Κατηγορία:Πρόεδροι των Σεϋχελλών
Κατηγορία:Αντιπρόεδροι των Σεϋχελλών